1 می امک و دایانیشما گونو تورکیه‌ده ده موختلیف تدبیرلرله قئید اولونور.
سندیکارلار- DİSK ، KESK ، تورک طبیب لر بیرلیگی و تورک معمار مهندیس اتاقلاری بیرلیگی ایله بعضی پارتی و سیویل توپلوم تشکیلات‌لاری ایستانبول-دا باکیرکؤی مئیدانیندا مراسیم کئچیره‌جک.
30مین‌دن چوخ پولی‌سین وظیفه‌ده اولاجاغی شهرده بعضی گمی سفرلری لغو ائدیلدی. بیر سیرا یول‌لار دا نقلیاتا باغلاندی.
تورکیه جمهوریتی‌نین یئتکیلی‌لری ده 1 می امک و دایانیشما گونونو موناسیبتیله بیانات یاییملادیلار.
جمهور باشقانی رجب طیب اردوغان بیاناتیندا "ایشچی و امکچی قارداش‌لاریمیزین دئموکراتیک و سوله‌سئور یول‌لارلا حاق آختاریش‌لاری‌نین سیموولو اولان 1 مای- امک و دایانیشما گونونون، ایشچی‌لرین پروبلئم‌لری‌نین دیله گتیریلمه‌سینه و حل یول‌لارینا ایشیق توتماسینا سبب اولماسینی آرزو ائدیرم." دئیه ایفاده ائتدی.
جمهور باشقانلیغی مطبوعات خیدمتین‌دن وئریلن یازی‌لی معلوماتا گؤره، اردوغان "1 می امک و دایانیشما گونو" موناسیبتیله مئساژ یاییملایا‌راق بیلدیردی کی، تورکیه‌نین بؤیومه‌سی، اینکیشافی و هدف‌لرینه چاتماسیندا امک و زحمت‌لری ایله اهمیت‌لی قاتقی‌سی اولان ایشچی و زحمتکش‌لری دایانیشما گونو موناسیبتی ایله تبریک ائدیرم. بوتون دونیادا بیرلیک، دایانیشما و حاق‌سیزلیق‌لارلا موباریزه گونو اولا‌راق قئید اولونان، ایشچی و امکچی قارداش‌لاریمیزین دئموکراتیک و باریشچی یول‌لارلا حاق آختاریش‌لاری‌نین سیمبولو اولان بو بایرامین ایشچی‌لرین پروبلئم‌لری‌نین دیله گتیریلمه‌سینه و حل یول‌لارینا ایشیق توتماسینا سبب اولماسینی آرزو ائدیرم.
اردوغان امگی، آلین ترینی و حلال قازانجی اوجال‌دان، اوره تیمده و پایلاشمادا عدالتی مدافعه ائدن بیر آنلاییشین نماینده‌لری اولا‌راق، اؤلکه‌نین خوشبخت و مرفه گلجیینه ایره‌لیلمه‌سینده ایشچی‌لرین امک‌لری‌نین قارشی‌لیغینی آلما‌لارینا، ایش شرط‌لری‌نین یاخشیلاشدیریلماسینا، لاییق اولدوق‌لاری حیات ایستاندارتینا قوووشما‌لارینا بؤیوک اهمیت وئردیک‌لرینه دقتی چکدی اردوغان توپلومون هر کسین فیکیرلرینی دئموکراتیک پلاتفورما‌لاردا دیله گتیرمه‌سین‌دن ممنونیت دویدوق‌لارینی ایفاده ائده‌رک، پروبلئم‌لرین قارشی‌لیق‌لی دیالوگ و اوزلاشما ایچری‌سینده حل ائدیلمه‌سینین واجیب‌لیگینی وورغولادی.
ایشچی و امکچیلرین بوتون توپلومون دستکی، بیرلیک و برابرلیک ایچینده داوام ائتدیریله‌جک ایشلره لیدئرلیک ائتمه‌سینی اهمیت‌لی گؤردوک‌لرینه ایشاره ائدن اردوغان قئید ائتدی کی، بو یاناشمانین، پروبلئم‌لرین حلینی آسانلاشدیراجاغی و دئموکراسیمیزین اینکیشافینا اهمیت‌لی تحفه وئرجگی آیدین‌دیر. بو بایرامین باریش و قارداشلیغین اگمن اولدوغو، پروووکاسیون‌لاردان اوزاق بیر بایرام هاواسیندا قئید اولونماسی آرزوسو ایله بوتون وطنداش‌لاریمیزی قلبن سالاملاییرام.
باش ناظر بینالی ییلدیریم دا"1 می امک و دایانیشما گونو" موناسیبتیله بیانات وئردی.
باش ناظیر ایش حیاتین‌داکی پروبلئم‌لرین دیالوگ و امکداش‌لیق ایچینده حله قوووشدورولماسی نتیجه‌سینده تورکیه‌دکی دئموکراتیک اعتبار و ثابت‌لیک موحیطی‌نین داها دا گوجلنجگینه ایناندیغینی دیله گتیردی.
بینالی ییلدیریم بوتون زحمتکش‌لرین بایرامینی تبریک ائده‌رک بیلدیردی کی، اوره تیم ساحه‌سینده بوتون گوجو ایله ایشله‌ین ایشچی و امک چیلر اؤز امک‌لری ایله ائولرینه حلال چؤرک آپارارکن هم ده اؤلکه‌نین اینکیشافی اوچون مهم رول گؤتورورلر. 1 می چالیشانلار طرفین‌دن بیرلیک، دایانیشما و حاق‌سیزلیق‌لارا قارشی موباریزه گونو کیمی بوتون دونیادا قئید اولونارکن همین زاماندا ایش حیاتیندا موجود پروبلئم‌لرین حلی ایله علاقه‌لی دوشونجه‌لرین موذاکیره‌سینه زمین ده حاضیرلاییر.
باش ناظیر 1 می‌ین بوتون دونیادا و تورکیه‌ده توپلومسال باریش و ساغ دویغویو گوجلن‌دیرن بایرام اولماسینی تمنی ائدیب و حکومت آدین‌دان بوتون ایشچیلری بیر داها تبریک ائتدیگینی بیلدیردی.
